Forbes: Jeff Bezos, în continuare pe primul loc în topul miliardarilor lumii. "Cei foarte bogați au devenit mult mai bogați".
Jeff Bezos ocupă primul loc pentru al patrulea an consecutiv. Miliardarii din acest an valorează în total 13,1 trilioane de dolari. Ion Tiriac ocupă locul 1.833 în lista miliardarilor.
Lista anuală a miliardarilor lumii întocmită de Forbes include un număr record de 2.755 de miliardari, fondatorul Amazon.com Inc, Jeff Bezos (foto), ocupând primul loc pentru al patrulea an consecutiv, relatează Reuters.Miliardarii din acest an valorează în total 13,1 trilioane de dolari, în creștere față de cele 8 trilioane de dolari de anul trecut, a spus Forbes."Cei foarte bogați au devenit mult mai bogați", a declarat Randall Lane, directorul de conținut al Forbes, într-un interviu acordat Reuters Video News.Directorul executiv al Tesla, Elon Musk, a ajuns pe locul doi pe listă, în urcare de pe locul 31 anul trecut.Bernard Arnault, director executiv al firmei de articole de lux LVMH, fodatorul Microsoft, Bill Gates, și directorul executiv al Facebook, Mark Zuckerberg, completează clasamentul primilor cinci dintre cei mai bogați miliardari din lume.Warren Buffett, investitor și magnat în afaceri, a ieșit din primii cinci pentru prima dată în peste două decenii, clasamentul fiind dominat de companii din tehnologie.Lista din acest an are 493 de noi intrați. Ion Tiriac ocupă locul 1.833 în lista miliardarilor, cu o avere de 1,6 miliarde de dolari.